Борис Младенов-Young
В един живот прекарах два живота…

chitanka.info

В един живот прекарах два живота,

във два различни свята ги живях.

Семейството си често с неохота

със болницата ден и нощ делях.

Работих всеотдайно, без умора,

на болните си повече държах,

по правило най-близките си хора,

системно неглижирах зарад тях.

Когато в сетен час без дъх и сили

душа береше моят стар баща,

след него майка ми… без мен, сами!

Бях в болници, далеч на N-ти мили,

и не можах със тях да се простя —

лекувах чужди майки и бащи!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.